Document ID: 32006R0971

KOMMISSIONENS FORORDNING (EF) Nr. 971/2006
af 29. juni 2006
om ændring af forordning (EF) nr. 2375/2002 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 12, stk. 1, og
ud fra følgende betragtninger:
(1)
I aftalen i form af brevveksling mellem Det Europæiske Fællesskab og USA i henhold til artikel XXIV, stk. 6, og artikel XXVIII i GATT af 1994 (2), der blev godkendt ved Rådets afgørelse 2006/333/EF (3), er der fastsat bestemmelser om forhøjelse af de mængder blød hvede, der kan omfattes af et toldkontingent.
(2)
Ved Kommissionens forordning (EF) nr. 2375/2002 (4) blev der åbnet et EF-toldkontingent for import af blød hvede af anden kvalitet end høj kvalitet. Den aftale, der blev godkendt ved afgørelse 2006/333/EF, bør iværksættes gennem forhøjelse med 6 787 tons af de mængder, der er omfattet af delkontingent III for andre tredjelande end USA og Canada.
(3)
Med henblik på at afklare bestemmelserne bør det præciseres, at importlicensansøgninger skal indgives senest mandag, hvad der ikke udelukker, at ansøgninger indgives tidligere.
(4)
Forordning (EF) nr. 2375/2002 bør derfor ændres.
(5)
Da den aftale, der blev godkendt ved afgørelse 2006/333/EF, anvendes fra den 1. juli 2006, bør denne forordning træde i kraft på dagen for offentliggørelsen i Den Europæiske Unions Tidende.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2375/2002 foretages følgende ændringer:
1)
Artikel 2, stk. 1, affattes således:
»1. Et toldkontingent for import af 2 988 387 tons blød hvede henhørende under KN-kode 1001 90 99, af anden kvalitet end høj kvalitet, åbnes.«
2)
Artikel 3 ændres som følger:
a)
Stk. 1 affattes således:
»1. Det samlede importtoldkontingent opdeles i tre delkontingenter:
-
delkontingent I (løbenummer 09.4123): 572 000 tons for USA
-
delkontingent II (løbenummer 09.4124): 38 000 tons for Canada
-
delkontingent III (løbenummer 09.4125): 2 378 387 tons for andre tredjelande.«
b)
Stk. 3 affattes således:
»3. Delkontingent III opdeles i fire kvartalstrancher for følgende perioder og mængder:
a)
1. tranche: 1. januar til 31. marts - 594 597 tons
b)
2. tranche: 1. april til 30. juni - 594 597 tons
c)
3. tranche: 1. juli til 30. september - 594 597 tons
d)
4. tranche: 1. oktober til 31. december - 594 596 tons.
For 2006 er 3. tranche på 597 991 tons.«
3)
Artikel 5 ændres som følger:
a)
Stk. 1, første punktum, affattes således:
»Importlicensansøgninger indgives hver mandag senest kl. 13 Bruxelles-tid til medlemsstaternes myndigheder.«
b)
Stk. 2, første afsnit, første punktum, affattes således:
»På den sidste dag for indgivelse af licensansøgninger sender medlemsstaternes myndigheder senest kl. 18 Bruxelles-tid Kommissionen en elektronisk meddelelse efter den model, der er vist i bilaget, og med angivelse af de samlede mængder af importlicensansøgningerne.«
c)
Stk. 3 affattes således:
»3. Hvis de mængder, der er tildelt siden periodens begyndelse, og den i stk. 2 nævnte mængde tilsammen overstiger mængden af det pågældende delkontingent eller den pågældende tranche, fastsætter Kommissionen en koefficient for tildeling af de mængder, der er ansøgt om, senest den tredje arbejdsdag efter den dag, der er sidste dag for indgivelse af ansøgningerne.«
d)
Stk. 4, første afsnit, første punktum, affattes således:
»Efter eventuel anvendelse af tildelingskoefficienter, jf. stk. 3, udsteder medlemsstaternes myndigheder den fjerde arbejdsdag efter den dag, hvor ansøgningerne indgives, de importlicenser, som svarer til ansøgninger, der blev meddelt Kommissionen i overensstemmelse med stk. 2.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2006.

Labels: 3
17
5